b'\n_START_ARTICLE_\nGex\n_START_SECTION_\nGeografija\n_START_PARAGRAPH_\nGex je regionalno sredi\xc5\xa1\xc4\x8de pokrajine Pays de Gex v bli\xc5\xbeini meje s \xc5\xa0vico, del \xc5\xa1ir\xc5\xa1ega zaledja \xc5\xbdeneve. Nahaja se v vzno\xc5\xbeju Jurskega pogorja, je izhodi\xc5\xa1\xc4\x8de za regijski park Parc naturel r\xc3\xa9gional du Haut-Jura.\n_START_SECTION_\nAdministracija\n_START_PARAGRAPH_\nGex je sede\xc5\xbe istoimenskega kantona, v katerega so poleg njegove vklju\xc4\x8dene \xc5\xa1e ob\xc4\x8dine Cessy, Chevry, Crozet, Divonne-les-Bains, \xc3\x89chenevex, Grilly, L\xc3\xa9lex, Mijoux, Segny in Vesancy  z 22.478 prebivalci. _NEWLINE_Kraj je prav tako sede\xc5\xbe okro\xc5\xbeja, kamor sta vklju\xc4\x8dena \xc5\xa1e kantona Collonges in Ferney-Voltaire z 59.336 prebivalci.\n_START_SECTION_\nZgodovina\n_START_PARAGRAPH_\nGex, naseljen \xc5\xbee leta 1800 pred na\xc5\xa1im \xc5\xa1tetjem, je bil v novej\xc5\xa1em \xc4\x8dasu pod razli\xc4\x8dnimi upravami, od Savojskega vojvodstva do \xc5\xa0vice in nazadnje Francije._NEWLINE_Z Dunajskim kongresom 1815 je kot nevtralen pripadel \xc5\xa1vicarski carinski upravi. Resolucije kongresa, nana\xc5\xa1ajo\xc4\x8d se na Pays de Gex, so bile razveljavljene z Versajskim mirom po koncu prve svetovne vojne. Novembra 1923 je Francija premaknila v Gex svojo carinsko upravo, kar je spro\xc5\xbeilo spor na Trajnem sodi\xc5\xa1\xc4\x8du za mednarodno pravo, ki je odlo\xc4\x8dilo v korist \xc5\xa0vice. Kompromis je bil dose\xc5\xbeen leta 1932.'